Document ID: /roh_data/filtered/fineweb-2-filterrobots_roh.jsonl.gz/15630

Sco quai che la «SonntagsZeitung» rapporta rimnia la RUAG numnadamain da nov questas datas. L'onn 2015 haja l'Uffizi federal d'informatica e telecommunicaziun surdà las datas a la RUAG. Davart la raschun per questa surdada da las datas tascha l'Uffizi federal d'informatica però. Il transfer da quellas n'haja nagin connex cun l'attatga. I vegn supponì che hackers russ hajan spiunà ora sur mais il concern d'armaziun RUAG.
Er la «NZZ am Sonntag» rapporta dal cas. Tenor la gasetta hajan funtaunas bain infurmadas tradì ch'ils hackers hajan clamà giu tut las persunalias dals commembers dal detaschament da scleriment 10 da l'armada. Questa truppa professiunala è spezialisada sin servetschs ristgus en l'exteriur.
RR novitads 08:00